  Туспуктэм: Удмуртиысь тӧролэн но кивалтэтлэн пресс-службазы Анжелика Тихонова корреспондент Можга ёросысь Уча черкогуртын гурт культура юртэз тупатъязы. Ужъёсты «Культура малой Родины» парти ӵектос улсын нуизы. Со сярысь элькун тӧролэн но кивалтэтлэн пресс-службазы ивортӥз. Лулчеберетъя юртлэсь липетсэ тупатъязы, сигзэ шуныт каризы. Пусъём, культура юрт Можга ёросысь валтӥсез лулчеберетъя центр луэ. Отын тросэз ёрос ужрадъёс ортчо. Соос пӧлын пудо вордӥсьёсты пусъён «Лучше всех» ужрад, «Россия» огазеяськонлэн кузьымъёсыз понна спартакиада, нылпиослы «Солнечная капель» усьтэм фестиваль, арганчиослы усьтэм фестиваль-вожвылъяськон, туризмъя маршрутъёс. Ужъюртысь ӧнерчиос арлы быдэ 200 пала ужрадъёс ортчытъяло. Отчы 25 сюрслэсь трос адями ветлэ. Лулчеберетъя юртын 18 клубъёс ужало. «Чибори» калык ансамбльзы, ветеранъёслэн «Раздолье» хорзы, эктонъя «Фантазия» коллективзы элькун но огъяросси вожвылъяськонъёслэн дипломантъёссы но лауреатъёссы луо. 2022-тӥ арын элькун конкурслы йылпумъянъёсъя Учаысь культура юрт «Устоез гурт лулчеберетъя юрт» луиз. Тодэ вайытом, 2022-тӥ арын Удмуртиын парти ӵектос улсын 27 лулчеберет юртъёсты тупатъялозы но тӥрлыксэс выльдозы. Тегъёс: Удмуртия Можга тупатъянужъёс Лулчеберет  